[{"text_idx": "#000000", "text": "GLS konverents 2012 on alanud"}, {"text_idx": "#000001", "text": "Globaalse juhtimiskonverentsi GLS esimese pa\u0308eva loengud inspireerisid ja julgustasid ligi 300 osalejat Tallinna Nelipu\u0308hi koguduse saalis. Matis Metsala ba\u0308ndi la\u0308bi saadi osa kvaliteetsest u\u0308listusmuusikast. Sel aastal toimus Eestis ja\u0308rjekorras juba viies konverents."}, {"text_idx": "#000007", "text": "Pa\u0308eva lo\u0303petas humoorika ja su\u0308damliku ettekandega LifeChurch.tv vanempastor Craig Groeschel. Tema u\u0308leskutse kuulajatele oli a\u0308ra kasutada po\u0303lvkondadevahelisi ressursse. Ta ro\u0303hutas eriliselt, et vanem po\u0303lvkond ei laidaks maha nooremaid tegijaid, vaid usuks neisse ning noorem po\u0303lvkond na\u0308itaks vanema generatsiooni vastu u\u0308les austust \u2013 meil mo\u0303lemil on u\u0308ksteist vaja! Kui me austame rohkem Jumalat, aitab see meil rohkem austada ka meie eelka\u0308ijaid."}, {"text_idx": "#000008", "text": "Lisaks tavapa\u0308rastele loengutele oli o\u0303htul veel GLS-noortekas. Ko\u0303neleja Marc Kielburger alustas heategevusega juba 12-aastaselt ja pu\u0308hendab sellele oma elu ka ta\u0308na la\u0308bi liikumise \u201cMe to We\u201d. Tema otsus tuli tuttava ku\u0308simusest: Marc, millise pa\u0308randi sa tahad endast ja\u0308tta? Ta\u0308nasel pa\u0308eval ta \u201cmu\u0308u\u0308b\u201d inimestele lootust \u2013 vo\u0303imalust leida ta\u0308hendus ja ja\u0308tta endast pa\u0308rand. Ja seda teeb ta oma eeskuju, mitte ainult oma so\u0303nadega. \u201cIga noor on andekas, tuleb neisse lihtsalt uskuda,\u201d teab Marc kindlalt."}, {"text_idx": "#000009", "text": "U2 laulja Bono on kampaania \u201cOne\u201d eestvedaja. Bono arvab, et kuulsus on tegelikult naeruva\u0308a\u0308rne, kuna sellest la\u0308htuvalt mo\u0303ni inimene on ta\u0308htsam kui teine. Samas mo\u0303istab ta, et tegelikult on see valuuta ja tema on otsustanud enda oma kasutada. \u201cMe ei mo\u0303ista armu ta\u0308hendust vahel va\u0308ga ha\u0308sti, kuigi see on u\u0308limalt oluline osa, sest just sellest me igapa\u0308evaselt so\u0303ltume,\u201d jagab Bono. Kristluse ta\u0308hendus on see, et Sa tead To\u0303de ja To\u0303de teeb Sind vabaks."}, {"text_idx": "#000011", "text": "Plussmeedia Plussmeedia on kristlik noortemeedia Eestis, kes annab va\u0308lja ajakirja Pluss, toimetab veebilehte plussmeedia.ee, teeb raadiosaadet PlussPunkt, videoto\u0308o\u0308d lu\u0308hifilmide ja intervjuude na\u0308ol ning annab noortele vo\u0303imaluse la\u0308bi nende kanalite ise teha kristlikku meediato\u0308o\u0308d."}]